### ΟΜΗΡΟΥ ΟΔΥΣΣΕΙΑ

### Γενική θεώρηση της ραψωδίας α

**Στόχοι**: οι μαθητές:

* να διαμορφώσουν μια συνολική εικόνα της ραψωδίας α
* να κατανοήσουν τη διαστολή του χρόνου (σχέση φυσικού - αφηγημένου χρόνου)
* να κατανοήσουν τη λειτουργία των τυπικών στοιχείων (επιθέτων, φράσεων, στίχων) ως χαρακτηριστικών της προφορικής ποίησης
* να εντοπίσουν στοιχεία υλικού πολιτισμού, θεσμούς, έθιμα, αξίες της ομηρικής εποχής.

(Οι δύο τελευταίοι στόχοι θέτονται ξανά σε περίπτωση που δεν επιτεύχθηκαν λόγω χρόνου στα προηγούμενα μαθήματα.)

1. Συνοπτική αφήγηση της εξέλιξης της πλοκής – οι πρωταγωνιστές της ραψωδίας και τα βασικά γνωρίσματα του ήθους τους.

2. Τα γεγονότα της ραψωδίας α διαρκούν μία μέρα = φυσικός χρόνος. Με την αφήγηση της ραψωδίας α δημιουργείται η εντύπωση ότι διαρκούν περισσότερο = αφηγημένος χρόνος. Αυτή η αφηγηματική τεχνική λέγεται **διαστολή του χρόνου**.

3. **Τυπικά στοιχεία: επίθετα - φράσεις - στίχοι** (= στοιχεία που επαναλαμβάνονται συχνά: επίθετα: *φημισμένο Aίγισθο, ξακουστός Oρέστης, αργοφονιά Eρμή, ευρύχωρη Tροία, αργίτικα καράβια, καρτερικού Oδυσσέα, κοσμοσείστης Ποσειδών,* *αγέρωχοι μνηστήρες,* *συνετός Tηλέμαχος γλαυκόματη Aθηνά* / «γλαυκῶπις»– φράσεις: προέκυψαν από τη μετάφραση / *τα μάτια λάμποντας η Aθηνά, ο Δίας που τα σύννεφα συνάζει* / «νεφεληγερέτα» – στίχοι: *Aμέσως ανταπάντησε, τα μάτια λάμποντας, η Aθηνά / Πατέρα μας των αθανάτων, Kρονίδη, των δυνατών ο παντοδύναμος / Tα μάτια λάμποντας, ανταποκρίθηκε η θεά Aθηνά / Πατέρα μας Kρονίδη, των δυνατών ο* παντοδύναμος / *Tης αντιμίλησε ο Tηλέμαχος με φρόνηση και γνώση* / *Tης αποκρίθηκε ο Tηλέμαχος, φρόνιμος πάντα και με γνώση* / *Tης αντιμίλησε όμως ο γνωστικός Tηλέμαχος* / *Όσο γι’ αυτόν τον ξένο, φίλος μας είναι πατρικός, από την Tάφο· Mέντης το όνομά του και καυχιέται πως είναι ο γιος του εμπειροπόλεμου Aγχιάλου· ο ίδιος τώρα τους θαλασσινούς Tαφίους κυβερνά* – τα επίθετα εξυπηρετούσαν μετρικές ανάγκες του έπους → να διατηρείται σταθερός ο αριθμός των συλλαβών του ομηρικού στίχου / δακτυλικό εξάμετρο – η συχνή επανάληψη των ίδιων στίχων βοηθούσε στην απομνημόνευση του έπους → προφορική σύνθεση και διάδοση των επών)

4. **Στοιχεία πολιτισμού** (109-173, 473-475, 477, 496: υλικός πολιτισμός, 203-204 και 481: ανταλλακτικό εμπόριο, 222-225 και 462-463: μαντεία, 301-302 και 415-416: συνέλευση του λαού, 305-308: γάμος / προίκα, 265 και 321-324: έθιμα ταφής, 327-333: αυτοδικία)

5.Ασκήσεις του σχολικού εγχειριδίου σ. 44.

### Εργασία:

1) Να συγκεντρώσετε τα στοιχεία πολιτισμού που αναφέρονται στη ραψωδία α.

2) Ζωγραφίστε μια σκηνή από τη ραψωδία α.